Diari Oficial de la Generalitat Valenciana


Sumari del DOGV 4265, del 06-06-2002 (2002/5966)

RESOLUCIÓ de 24 de maig de 2002, del conseller de Justícia i Administracions Públiques, per la qual s'executa la Sentència número 1108 de 2001 del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/5966


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 24 de maig de 2002, del conseller de Justícia i Administracions Públiques, per la qual s'executa la Sentència número 1108 de 2001 del Tribunal Superior de Justícia de la Comunitat Valenciana. [2002/X5966]
  
Per Resolució de 26 de juliol de 1996, del conseller de Presidència, es desestima el recurs interposat per la senyora Carmen Carballo Feal, contra la Resolució de 13 de maig de 1996, del Tribunal Qualificador de la convocatòria 19/94, proves selectives d'accés al grup E, personal de neteja, per la qual es fa pública la relació d'aspirants que han superat el concurs'oposició.
  
Vista la Sentència número 1108/01, de 22 d'octubre, del Tribunal Superior de Justícia de la Comunitat Valenciana, Sala Contenciosa Administrativa, en què s'estima la pretensió de la recurrent quant a la puntuació de la fase de concurs.
  
Vista l'acta de data 9 de maig de 2002 del Tribunal Qualificador de la referida Convocatòria 19/94, en què es proposa la senyora Carmen Carballo Feal, en haver superat les proves selectives d'accés al grup E, personal de neteja, Convocatòria 19/94 amb les següents puntuacions: fase d'oposició 5,43 punts; fase de concurs 1,625 punts, i fase de mèrit 3,667 punts.
  
De conformitat amb la base 12 de la Convocatòria, resolc:
  
Primer
  
Declarar a proposta del Tribunal Qualificador que la senyora Carmen Carballo Feal, amb DNI número 49 865 660, ha superat les proves selectives d'accés al grup E, personal de neteja, Convocatòria 19/94, amb una puntuació total del concurs oposició de 10,722 punts.
  
Segon
  
En el termini de 20 dies hàbils comptats des del sendemà de la publicació de la present Resolució en el Diari Oficial de la Generalitat Valenciana, l'aspirant proposat haurà de presentar davant la Direcció General de Funció Publica els documents següents:
  
1) Certificat de naixement expedit pel registre civil corresponent, o fotocòpia del DNI, degudament compulsada.
  
2) Fotocòpia compulsada del títol acadèmic exigible segons la base 2.1.3 de la Convocatòria.
  
3) Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
  
La falta de presentació de la documentació, dins del termini indicat, excepte els casos de força major, la presentació de documents de què es desprenga el no-compliment de les condicions generals de la Convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, amb respecte d'este, a la nul·litat subsegüent dels actes del tribunal, sense perjuí de les responsabilitats en què haja pogut incórrer.
  
Tercer
  
Contra la present resolució, que posa fi a la via administrativa, es podrà interposar recurs contenciós administratiu, en el termini de dos mesos comptats des del sendemà de la seua publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptat des del sendemà de la seua publicació, o qualsevol altre recurs que estime procedent per a la defensa dels seus interessos.